**Forskrift om endringer i forskrift om industrivern**

Fastsatt av Direktoratet for samfunnssikkerhet og beredskap xx.xxxx.xxxx med hjemmel i lov 25. juni 2010 nr. 45 om kommunal beredskapsplikt, sivile beskyttelsestiltak og Sivilforsvaret (sivilbeskyttelsesloven) § 23 og § 30 jf. Justis- og beredskapsdepartementets delegeringsvedtak 1. september 2003 nr. 1161.

**I**

I forskrift 20. desember 2011 nr. 1434 om industrivern gjøres følgende endringer:

**§ 2 første ledd og nytt annet ledd skal lyde:**

Forskriften gjelder planlegging, organisering, dimensjonering, vedlikehold og samarbeid om industrivern i virksomheter som *er* *registrert i næringskoder angitt i tabellen og som gjennomsnittlig i året sysselsetter minimum det antall personer som følger av tabellen:*

**Næringskode Antall sysselsatte**

|  |  |  |
| --- | --- | --- |
| 06 | Utvinning av råolje og naturgass | 40 |
| 07 | Bryting av metallholdig malm | 40 |
| 08 | Bryting og bergverksdrift ellers | 40 |
| 09 | Tjenester tilknyttet bergverksdrift og utvinning | 40 |
| 10 | Produksjon av nærings- og nytelsesmidler | 40 |
| 11 | Produksjon av drikkevarer | 40 |
| 13 | Produksjon av tekstiler | 40 |
| 14 | Produksjon av klær | 40 |
| *15* | *Produksjon av lær og lærvarer* | 40 |
| 16 | Produksjon av trelast og varer av tre, kork, strå og flettematerialer, unntatt møbler | 40 |
| 17 | Produksjon av papir og papirvarer | 40 |
| 18.11 | Trykking av aviser | 40 |
| 18.12 | Trykking ellers | 40 |
| 18.14 | Bokbinding og tilknyttede tjenester | 40 |
| 19 | Produksjon av kull- og raffinerte petroleumsprodukter | 40 |
| 20 | Produksjon av kjemikalier og kjemiske produkter | 40 |
| 21 | Produksjon av farmasøytiske råvarer og preparater | 40 |
| 22 | Produksjon av gummi- og plastprodukter | 40 |
| 23 | Produksjon av andre ikke-metallholdige mineralprodukter | 40 |
| 24 | Produksjon av metaller | 40 |
| 25 | Produksjon av metallvarer, unntatt maskiner og utstyr | 40 |
| 26 | Produksjon av datamaskiner og elektroniske og optiske produkter | 40 |
| 27 | Produksjon av elektrisk utstyr | 40 |
| 28 | Produksjon av maskiner og utstyr til generell bruk, ikke nevnt annet sted | 40 |
| 29 | Produksjon av motorvogner og tilhengere | 40 |
| 30 | Produksjon av andre transportmidler | 40 |
| 31 | Produksjon av møbler | 40 |
| 32 | Annen industriproduksjon | *50* |
| 33 | Reparasjon og installasjon av maskiner og utstyr | 40 |
| 37 | Oppsamling og behandling av avløpsvann | 40 |
| *38* | *Innsamling, behandling, disponering og gjenvinning av avfall, dersom det foregår sortering eller bearbeiding av avfallet* | *20* |
| 45.2 | Vedlikehold og reparasjon av motorvogner | 40 |
| *45.310* | *Agentur- og engroshandel med deler og utstyr til motorvogner, unntatt motorsykler, forutsatt at virksomheten håndterer godset* | *40* |
| *46* | *Agentur- og engroshandel, unntatt med motorvogner, forutsatt at virksomheten håndterer godset* | *40* |
| 52.10 | Lagring | 40 |
| *52.211* | *Drift av gods- og transportsentraler, forutsatt at virksomheten håndterer godset* | *40* |
| 52.223 | Forsyningsbaser | 40 |
| *52.291* | *Spedisjon, forutsatt at virksomheten håndterer godset* | *40* |
| *77.1* | *Utleie og leasing av motorvogner, forutsatt at virksomheten har eget verksted* | *40* |
| *77.31* | *Utleie og leasing av landbruksmaskiner og –utstyr, forutsatt at virksomheten har eget verksted* | *40* |
| *77.32* | *Utleie og leasing av bygge- og anleggsmaskiner og –utstyr, forutsatt at virksomheten har eget verksted* | *40* |
| *77.39* | *Utleie og leasing av andre maskiner og annet utstyr og materiell ikke nevnt annet sted, forutsatt at virksomheten har eget verksted* | *40* |
| 88.993 | Arbeidstrening for ordinært arbeidsmarked, *forutsatt at arbeidstreningen foregår i virksomheten* | *50* |
| 88.994 | Varig tilrettelagt arbeid | *50* |
| 96.01 | Vaskeri- og renserivirksomhet | 40 |

*Næringslivets sikkerhetsorganisasjon kan pålegge en virksomhet å etablere industrivern dersom virksomheten etter sin registrerte hovedaktivitet faller utenfor første ledd, men som likevel driver aktivitet som nevnt der.*

**§ 3 skal lyde:**

I forskriften menes med

1. *industrivern:* ordning som sikrer at kvalifisert personell i en virksomhet er tilgjengelig for innsats på kort varsel
2. *fagleder industrivern: den som på virksomhetens vegne har ansvaret for å iverksette forsvarlige og effektive tiltak umiddelbart etter at en hendelse inntreffer*
3. *håndtering:* *enhver omgang med godset slik som oppbevaring, behandling, lasting og lossing*
4. *innsatsperson:* person i industrivernet som skal være i operativ innsats på skadested
5. *innsatspersonell:* fellesbetegnelse på *fagleder industrivern* og innsatspersoner
6. *sysselsatte:* fast eller midlertidig ansatte og innleide og eventuelt andre som har et avtaleforhold med virksomheten som innebærer tilstedeværelse
7. *uønsket hendelse:* hendelse som avviker fra det normale, og som har medført eller kan medføre tap av liv eller skade på helse, miljø, materielle verdier *og kritisk infrastruktur*.
8. *øvelse:* *alle aktiviteter som vedlikeholder eller øker ferdighetene i å kunne håndtere virksomhetens uønskede hendelser.*

**§ 5 ny overskrift og første ledd skal lyde:**

*Tilpasning og dimensjonering av industrivernet*

Med bakgrunn i *risikovurderinger skal virksomheten utarbeide oversikt over uønskede hendelser med konsekvenser som gjør det nødvendig for industrivernet å iverksette tiltak.* *Oversikten skal være grunnlag for organisering, bemanning og utrustning av virksomhetens industrivern.*

**§ 6 tredje ledd skal lyde:**

Industrivernet skal organiseres med *fagleder industri* og tilstrekkelig antall innsatspersoner for å kunne *iverksette forsvarlige og effektive tiltak* ved uønskede hendelser.

**§ 7 første ledd skal lyde:**

Virksomheten skal utarbeide en skriftlig beredskapsplan. Beredskapsplanen skal inneholde opplysninger om hvordan industrivernet er organisert, og beskrive:

1. *plan for varsling*
2. handling som umiddelbart skal utføres ved alarm
3. tilgjengelige interne og eksterne ressurser.

**§ 7 nytt tredje ledd skal lyde:**

*Nødvendige opplysninger i beredskapsplanen skal formidles til kommunen og nød- og beredskapsetatene.*

**§ 10 annet ledd skal lyde:**

*Fagleder industri* skal ha god kunnskap om virksomheten og beredskapsplanen og ha kvalifikasjoner for å kunne lede egne innsatspersoner og samarbeide med nødetatene.

**§ 14 første ledd skal lyde:**

Industrivernet skal forsterkes dersom uønskede hendelser, i forbindelse med aktiviteten i virksomheten, kan medføre én eller flere av følgende konsekvenser:

1. *to eller flere alvorlig skadde personer i samme hendelse*
2. *eksponering* av personer utenfor virksomheten
3. betydelige og langvarige miljøskader
4. betydelige materielle skader

**II**

Endringene trer i kraft 01.01.2020.